09/03/2021 | Administración LocalMunicipal
Frades
Bases específicas reguladoras da convocatoria de subvencións dirixido ás familias para ensino

É obxecto das presentes bases a convocatoria pública por parte do Concello de Frades para a tramitación e concesión de subvencións destinadas a familias para facer fronte ós gastos do ensino para o curso académico 2020-2021. A Consellería de Educación conta con axudas para a adquisición de libros de texto (1º e 2º de Educación Primaria) e con un fondo solidario de préstamo de libros (3º, 4º, 5º e 6º de Educación Primaria e 1º, 2º, 3º e 4º de Educación Secundaria) que cobren as necesidades da educación obrigatoria. Aínda que o segundo grao de Educación Infantil, o grao medio da Formación Profesional ou o Bacharelato non son ensinanzas obrigatorias, o Concello de Frades convoca axudas para material escolar ou transporte para estas etapas, para que as familias con menos recursos económicos teñan acceso á formación en igualdade de condicións. Con esta medida o Concello de Frades pretende que se escolaricen todos os nenos e poidan así desenrolar todo o seu potencial, con independencia da súa capacidade económica. Estas axudas configúranse tanto como unha axuda de carácter económico, como de apoio personalizado para favorecer a incorporación e inserción social das persoas en risco de exclusión, que teñan ó seu coidado a menores escolarizados, para fomentar e facilitar as súas posibilidades en materia de formación. Para poder beneficiarse destas axudas, as persoas físicas pai, nai ou titor dun o varios nenos/as é preciso cumprir os seguintes requisitos:  Estar empadroado e ter residencia efectiva no Concello de Frades durante a totalidade do curso lectivo.  Cursar estudos de segundo grado de educación infantil (3-5 anos)  Estar ó día no pago das obrigas tributarias co Concello de Frades  Non ter pendente de xustificación ningunha subvención concedida polo Concello de Frades no exercicio anterior, salvo que tivese desistido de forma motivada e por escrito.  Cumprir os requisitos establecidos no artigo 13 da Lei 38/2003 do 17 de novembro, xeral de subvencións.  Estar empadroado e ter residencia efectiva no Concello de Frades durante a totalidade do curso lectivo.  Cursar estudos de bacharelato ou formación profesional (grao medio) durante a totalidade do curso lectivo.  Estar ó día no pago das obrigas tributarias co Concello de Frades  Non ter pendente de xustificación ningunha subvención concedida polo Concello de Frades no exercicio anterior, salvo que tivese desistido de forma motivada e por escrito.  Cumprir os requisitos establecidos no artigo 13 da Lei 38/2003 do 17 de novembro, xeral de subvencións. Non se admitirán a trámite as solicitude que non cumpran estes requisitos. A contía das axudas por alumno/a e curso será de 70 euros nas axudas para material escolar e de 200 euros nas axudas para o transporte escolar. No caso de que as solicitudes concedidas superen as previsións, e se exceda o crédito destinado a esta axuda, o crédito total previsto poderá prorratearse entre as solicitudes aprobadas. No caso contrario aumentarase ata un máximo do 50 % (300 euros) nas axudas para transporte. Para as axudas incluídas na presente convocatoria, reservarase crédito na partida orzamentaria 231.48000 do Concello de Frades, por un importe de 5.000 euros. As solicitudes formalizaranse no impreso que se inclúe como anexo I e se fora o caso o anexo II. Achegarase a seguinte documentación: - Copia dos DNI de todos o membros da unidade familiar. - Copia do libro de familia no que figuren todos os membros da unidade familiar. - Resgardo da matrícula do centro no que está a cursar o presente curso académico. - Fotocopia da declaración da renda correspondente ao exercicio 2019 dos pais ou titores legais. No caso de non estar obrigado a presentar a declaración do IRPF, copia da notificación-liquidación ou certificado acreditativo do nivel de rendas emitido pola Axencia de Administración Tributaria que corresponda. - Certificado que acredite o grao de minusvalía dalgún membro da unidade familiar (se procede). - Certificación acreditativa da situación de familia monoparental (se procede). O procedemento para a concesión das axudas tramitarase en réxime de concorrencia competitiva 1. Mediante convocatoria pública iniciarase sempre de oficio de acordo co establecido no artigo 23 da Lei 38/2003, de 17 de novembro, Xeneral de Subvencións, de acordo á convocatoria aprobada polo órgano competente que desenvolverá o procedemento para a concesión das subvencións convocadas Lugar: As solicitudes presentaranse xunto coa documentación correspondente, no Rexistro Xeral do Concello de Frades. Prazo: O prazo de presentación de solicitudes será de 15 días hábiles contados a partir do día seguinte á publicación do contido íntegro desta Ordenanza no Boletín Oficial da Provincia. O prazo terá carácter improrrogable. Este prazo entenderase sen prexuízo do prazo de dez dias hábiles, que se concederá no caso de presentación de documentación incompleta ou defectuosa para a súa rectificación, quedando apercibido de que de non facelo así, terase por desistido e arquivaranse as actuacións sen máis trámites, conforme ao previsto no artigo 68 da Lei 39/2015, de 1 de outubro de Procedemento Administrativo Común das Administracións Públicas. Á vista das solicitudes presentadas estudiaranse pola comisión avaliadora, e concederanse a tódolos solicitantes co limite na dispoñibilidade orzamentaria, que cumpran os requisitos. Poderá acordarse a distribución equitativa para atender a todas as solicitudes, por un importe inferior ó establecido, de forma motivada. Na valoración das solicitudes teranse en conta a renda per cápita familiar e o exercicio fiscal correspondente e a situación socio familiar determinada polo traballador social. Para o previsto nestas bases considérase que compoñen a unidade familiar: - Os pais e no seu caso o titor ou persoa encargado da garda e protección do menor. - Os fillos menores de idade, con excepción dos emancipados. - Os fillos maiores de idade con discapacidade suxeitos á patria potestade prorrogada ou rehabilitada. - Os fillos solteiros, menores de 25 anos que convivan habitualmente no domicilio familiar sempre que non tiveran un contrato de traballo ou perciban recursos. - No caso de separación ou divorcio, non se considerará membro da unidade familiar aquel que non conviva co solicitante da axuda. En cambio si terá a consideración de membro computable o novo cónxuxe ou persoa coa que conviva o pai/nai do solicitante, se fora o caso. A separación ou divorcio acreditarase mediante sentenza xudicial ou convenio regulado onde conste a custodia do menor. - Consideraranse familias monoparentais as formadas por un único proxenitor con fillos menores ao seu cargo. No caso das parellas de feito, separadas ou cando ambos proxenitores consten no libro de familia ou documentos que legalmente o substitúa deben aportar documento do xulgado que outorgue a custodia ou tutela dos fillos a un dos proxenitores para ser considerados familia monoparental. Para calcular a renda per cápita familiar sumarase a base impoñible xeral e a base impoñible do aforro e deste resultado restarase a cota líquida resultante da autoliquidación. O resultado obtido dividirase polo número de membros computables que forman parte da unidade familiar. No caso de familias monoparentais, para o cálculo da renda per cápita incrementarase nun 0,8 o número real de membros da unidade familiar. Se algún membro da unidade familiar ten unha minusvalía igual ou superior ó 33 %, incrementarase en 1 o número de membros da unidade familiar. Terán dereito a esta axuda as unidades familiares que teñan a súa renda per cápita inferior ó IPREM (para o ano 2021 ascende a 564,90 € mensuais) Recibidas as solicitudes e comprobados os requisitos, a Xunta de Goberno Local, previo informe do traballador social con proposta de beneficiarios adoptará a resolución motivada que proceda. Dita proposta conterá a relación de solicitantes, as subvencións acordadas e a súa contía, e as solicitudes denegadas e o seu motivo. Os beneficiarios destas axudas teñen dereito a: - Ser tratados co respecto debido á súa dignidade, intimidade e autonomía. - Acceder á axuda en condicións de igualdade e non discriminación. - O tratamento confidencial dos seus datos de acordo co disposto na Lei orgánica 15/1999, do 13 de decembro, de protección de datos de carácter persoal. Os beneficiarios destas axudas están obrigados a: - Estar empadroados no Concello de Frades. Este extremo comprobarase de oficio polo propio Concello. - Asistir ás clases con regularidade durante todo o curso académico. - Destinar a axuda ó fin para o que lle foi concedida. - Permitir e facilitar a labor do traballador social para verificar a súa situación familiar e económica. - Cumprir con calquera outra obriga disposta no artigo 14 da Lei Xeral de Subvencións. O incumprimento dalgunha destas obrigas poderá dar lugar á suspensión do pagamento da axuda ou ó seu reintegro. Unha vez concedida a axuda, procederase á súa notificación a todos os solicitantes nun prazo máximo de un mes dende a finalización do prazo de presentación de solicitudes. No caso de non ser notificada a resolución dentro de dito período, a petición considerarase desestimada. Contra a desestimación expresa ou presunta das solicitudes presentadas, poderanse formular os recursos que procedan. A subvención terá carácter prepagable e realizarase aos representantes legais dos beneficiarios/as. O prazo de pagamento será dun mes dende a súa concesión por acordo da Xunta de Goberno Local. Os representantes legais dos/as beneficiarios/as, estarán obrigados a presentar a seguinte documentación xustificativa: a) Certificación do colexio onde se atope matriculado o estudante nos termos do apartado 9. b) Relación detallada das subvencións ou axudas obtidas doutras entidades públicas ou privadas para o mesmo fin, se é o caso. No suposto de non presentala, entenderase que o beneficiario non obtivo ningunha. a) Anexo III b) Facturas orixinais ou fotocopias cotexadas dos gastos orixinados pola adquisición do material escolar por importe igual ou superior á contía outorgada. Ademais deberá acreditarse o pagamento das facturas que se presenten. c) Declaración xurada de percepción ou non percepción doutras axudas das distintas Administracións Públicas ou entes públicos ou privados. d) Certificados de atoparse ao corrente coas obrigas tributarias e coa Seguridade Social, e de estar ao corrente no cumprimento de obrigas por reintegro de subvencións, ou autorizar ao Concello de Frades a obter esta documentación. A documentación será revisada polo traballador social, que emitirá un informe dando a conformidade, ou declarando que a documentación xustificativa está incompleta. Neste casos concederase un prazo de dez días para a súa subsanación, e transcorrido este prazo sen proceder á subsanación procederase á incoación por decreto da Alcaldía do expediente de reintegro de subvencións. O informe do traballador social elevarase á intervención municipal que fiscalizará o expediente unicamente comprobando os seguintes extremos (fiscalización previa limitada aprobada nas BEO 2017): a) Órgano competente b) Crédito orzamentario adecuado e suficiente c) Que consta o informe do traballador social, no que se indique detallada e motivadamente que existen os xustificantes esixidos nas bases da convocatoria que acrediten a correcta aplicación da subvención á súa finalidade, e que os beneficiarios se atopan ao corrente de obrigas tributarias, fronte á seguridade social. O ámbito da fiscalización limitada na comprobación deste extremo poderase ampliar mediante o exame detallado da documentación xustificativa da mesma cando, a xuízo da intervención municipal, a contía da subvención ou outras circunstancias concorrentes así o xustifiquen. d) Que a xustificación se produza dentro de prazo. e) En caso de realizarse pagos a conta ou pagos anticipados, que os mesmos está previstos na normativa reguladora da subvención. f) Acreditación na forma establecida na normativa reguladora da subvención, de que os beneficiarios non son debedores por resolución de procedencia de reintegro. Procederá o reintegro da axuda nos seguintes supostos: - Variación nas circunstancias que motivaron a concesión da axuda. - A non xustificación da subvención segundo o disposto no artigo 12 desta ordenanza. - Demais supostos previsto no artigo 37 da Lei Xeral de Subvencións. O reintegro estará suxeito ás disposicións previstas ao respecto nos artigos 36 e seguintes da Lei Xeral de Subvencións. O incumprimento parcial ou total das condicións establecidas ou a desviación da subvención para actividades ou conceptos non estimados no proceso de tramitación e resolución, constituirán causa determinante para a cancelación da subvención e a obriga do reintegro das cantidades recibidas. Procederá a revogación da axuda e o reintegro, total ou parcial, das cantidades percibidas máis o interese legal do diñeiro que resulte de aplicación, dende o momento do abono da axuda, nos seguintes supostos: - Ocultación ou falsidade de datos ou documentos que servirán de base para a concesión ou obtención da subvención ou axuda sen reunir as condicións requiridas para elo ou o incumprimento de obrigas e requisitos establecidos con carácter xeral nestas bases. - Incumprimento da finalidade para a que se concedeu, dado que as subvencións ou axudas de toda índole non poderán ser aplicadas a actividades distintas para as que foron outorgadas, o cal poderá ser verificado polo Ilmo. Concello de Frades - Incumprimento das condicións impostas con motivo da concesión. As cantidades a reintegrar terán a consideración de ingresos de dereito público e a súa cobranza levarase a efectos segundo o establecido para este tipo de ingresos na normativa de aplicación ás entidades locais. A concesión destas axudas será compatible con calquera outro tipo de becas ou subvencións. En todo o non previsto nestas bases, aplicarase o disposto nas Bases de execución do orzamento xeral do Concello de Frades, e nas normas legais e regulamentarias de aplicación, Lei 38/2003, do 17 de novembro, xeral de subvencións e no RD 887/2006 de 21 de xullo polo que se aproba o regulamento da lei xeral de subvencións Lei 9/2007 de subvencións de Galicia, e demais normativa de réxime local aplicable. Estas bases entrarán en vigor unha vez publicadas no Boletín Oficial da Provincia e unha vez transcorrido o prazo ó que se refire o artigo 70.2 en relación co artigo 65.2 da Lei 7/85, reguladora de bases de réxime local, modificada pola Lei 11/1999, do 21 de abril, e comezará a aplicarse a partir do día seguinte, permanecendo vixente ata que se acorde a súa modificación ou derrogación expresa. Contra estas bases poderá interpoñerse recurso contencioso administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da publicación no Boletín Oficial da Provincia. As presentes bases constan de 15 artigos e unha disposición final, e foi aprobada polo Concello en Xunta de Goberno en sesión celebrada o 23 de febreiro de 2021. Frades, 14 de febreiro de 2021 Asdo: Roberto Rey Martínez ALCALDE PRESIDENTE  Fotocopia do DNI do pai, nai ou titor/a.  Fotocopia do libro de familia da unidade familiar.  Resgardo da matrícula do presente curso escolar.  Xustificantes dos ingresos da unidade familiar no ano 20___.  Outros: - Son certos e completos os datos e documentación aportados para esta solicitude. - Obtiven outras axudas para o mesmo fin que ascenden a………………. - Non estou incuso en ningunha das circunstancias previstas no artigo 13 da Lei 38/2003, de 17 de novembro, xeral de subvencións. - Dou o meu consentimento para que a Administración comprobe os datos referidos a identidade, domicilio, convivencia, información tributaria e afiliación á Seguridade Social. Frades, _____ de _________________ de _______ (sinatura) SR. ALCALDE DO CONCELLO DE FRADES (A Coruña) D./ Dª _______________________________________________ con DNI / NIE / Pasaporte nº _______________________, solicitante de axuda para o ensino, curso 201_____ -201_____ con residencia en ________________________________ Frades (A Coruña) Que no último exercicio fiscal na miña unidade familiar non presentamos declaración de IRPF. E para que conste asino a presente declaración en Frades, a ______ de ____________________ de 20____. SR. ALCALDE DO CONCELLO DE FRADES (A Coruña)  Facturas orixinais ou fotocopias cotexadas dos gastos orixinados  Xustificantes de pagamento das facturas presentadas  Outros: - Son certos e completos os datos e documentación aportados para esta solicitude. - Obtiven outras axudas para o mesmo fin que ascenden a………………. - Non estou incuso en ningunha das circunstancias previstas no artigo 13 da Lei 38/2003, de 17 de novembro, xeral de subvencións. - Dou o meu consentimento para que a Administración comprobe os datos referidos a identidade, domicilio, convivencia, información tributaria e afiliación á Seguridade Social. Frades, ____ de ________________ de _______ (sinatura) SR. ALCALDE DO CONCELLO DE FRADES (A Coruña) 1 Tal e co establecido no artigo 22 da Lei 38/2003, de 17 de novembro, Xeneral de Subvencións, terá a consideración de concorrencia competitiva o procedemento mediante o cal a concesión das subvencións realízase mediante a comparación das solicitudes presentadas, a fin de establecer unha prelación entre as mesmas de acordo cos criterios de valoración previamente fixados nas bases reguladoras e na convocatoria, e adxudicar, co límite fixado na convocatoria dentro do crédito dispoñible, aquelas que obteñan maior valoración en aplicación dos citados criterios.